gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl sv gl gl fr gl gl de gl gl gl de en sv fr de de it gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - O PAPA-TOUR 2010 PISA GALICIA
Cuarta feira, 28 de setembro de 2022
Chea de gozo e ledicia recibiu toda Galicia a confirmación da viaxe que o Santo Padre vai realizar o próximo 6 de novembro á nosa terra. Os nosos representantes políticos, xa de dereitas ou de esquerdas, estatais, autonómicos ou locais, por non dicir a xerarquía eclesiástica, aplaudiron o anuncio desta visita. A Galicia eclesiástica e a leiga fundíronse nunha aperta nisto que a Constitución deu en chamar Estado aconfensional, reafirmando, por outra banda, esa visión roucovareliana do difícil que é ser actualmente católico no noso país.
Redacción - 16:09 08/03/2010
Tags: Feijoo Vaticano Xacobeo
Pero, para que vén un Papa? Por que é tan importante que veña? Pois se atendemos ao que se foi declarando dende moitos eidos e dende diversos medios de comunicación, podería resumirse en: “o Papa vende”. Unha frase que ao propio Bieito non lle agradaría, mais que o presenta como un motor de reactivación económica no medio da crise, nun momento no que o Xacobeo 2010 comezaba a dar mostrar de fraqueza. Desestimada por disparatadamente cara a visita dos U2, a presenza do Papa actuaría coma un revulsivo para unha hostalaría que clamaba por alternativas que desestacionalizasen a chegada dos visitantes. Mágoa que a insólita unanimidade política e social nestes tempos de crise, non se trasladase a outros eidos, como o da vila mariñeira que vai albergar o porto refuxio que evite un novo Prestige, ou o das novas instalacións do centro de tratamento e de incineración de residuos que vai ser necesario construír no sur de Galicia e que tantos problemas vai xerar!
A visita do arcebispo de Santiago ao Vaticano, que confirmou a próxima chegada do Papa, tivo a súa natural controversia cando houbo quen quixo patrimonializar o éxito da misión. A presenza do presidente Feijóo dentro do séquito arcebispal, nunha audiencia privada a Barrio, amosa o difícil que é entender algunhas veces que vén sendo iso da separación Igrexa-Estado, salvo que pensemos que a presenza do presidente de todos os galegos e galegas responde a un novo xeito de entender un “aconfesionalismo harmónico e dialogante”.
E sobre presenza da compañeira, colaboradora, ou como se dea en chamar, do noso presidente, deixemos falar á  prensa rosa, aínda que entendamos perfectamente que tivo o seu interese e mesmo que Bieito puidese chegar a exclamar: “eu non creo noutros modelos de familia, pero habelos, hainos”.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto